Briņķpedvāles muiža

Briņķpedvāles muiža arī Briņķu Pedvāles muiža () bija Kurzemes muiža, kas atradās mūsdienu Talsu novada Briņķu ciemā.
Šobrīd Briņķpedvāle ietilpst Pedvāles Brīvdabas mākslas muzeja kompleksā. Ēkas atrodas avārijas stāvoklī vai drupās. Muižas komplekss ir Valsts aizsargājamais kultūras piemineklis.

 Vēsture 
Pedvāles (Pidoles) vārds hronikās lasāms pirms Sabiles vārda – kopš 1230. gada. Atšķirībā no netālu esošās Firkspedvāles muižas, kas ilgstoši bija Firksu dzimtas īpašums, Briņķpedvāles muiža piederēja Brinkenu dzimtai, kas Latvijā ieradās 16. gadsimtā. Kungu nams celts 18. gadsimta beigās. Briņķpedvāles muižas centrs bija ar plašu saimniecību, jo muiža atradās svarīga ceļa (Kandava - Sabile - Kuldīga - Liepāja) malā. Apbūvē ietilpa kungu māja, kalpu māja, staļļi, kūtis, dāre, spirta dedzinātava, ūdensdzirnavas. Aiz kungu mājas atradās barokāls dārzs, no kura pavērās plaša panorāma uz Abavas senleju.

Briņkpedvāles muižā dzimusi vācbaltiešu rakstniece Ģertrūde fon den Brinkena (Gertrud von den Brincken, 1892 - 1982)

Pēc Agrārās reformas muižā atradās Briņkpedvāles pamatskola un Briņķpedvāles spirta dedzinātava,Jaunākās ziņas, Nr. 236, 1936. gada 16. oktobris bet pēc Otrā pasaules kara - Sabiles konservu fabrikas kopmītnes.

 Atsauces 

 Ārējās saites 
 Latvijas muižas un pilis un citas interesantas vietas
 Pedvāles muižu komplekss

Kategorija:Abavas pagasts
Kategorija:Muižas Latvijā
Kategorija:Atjaunojamas muižas Latvijā
Kategorija:Arhitektūras pieminekļi Latvijā